Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Tervetuloa maailmaani, joka on luonnollisesti yliluonnollinen.
Vieraani Perry Stone on tutkinut -
taivasta ja lopun aikoja 16-vuotiaasta asti.
Hän on käyttänyt siihen yli 100 000 tuntia ja saanut tietoa -
taivaaseen ja lopun aikoihin liittyvistä asioista, -
joita kukaan muu kuin Jumala ei ole aiemmin tiennyt.
Hän on jopa saanut tietoa USA:n vuoden 2016 presidentinvaaleista.
Kiinnostaako se ketään teistä?
Kun kuulin, että Perry Stone tutkii taivasta ja uutta Jerusalemia, -
innostuin valtavasti, vaikken oikein edes tiedä, miksi.
Innostuin niin kovasti, että minun oli pakko saada hänet ohjelmaan.
Kuulin, että aloit tutkia aihetta jo 16-vuotiaana tietystä syystä.
Salem High Schoolissa Etelä- Virginiassa eräs poika tuli luokseni.
Olin 16-vuotias lapsisaarnaaja, ja minulla oli iso Raamattu.
Hän kysyi: "Saarnamies, mitä teet, kun kuolet ja huomaat, ettei taivasta ole?"
Kysyin häneltä: "Mitä itse teet, Jimmy, kun huomaat helvetin olevan totta?"
Tapahtuma sai kuitenkin minut miettimään, miten voisin todistaa -
vähän tieteellisemmästä näkökulmasta, että taivas on totta.
Siitä matkani alkoi, ja on ollut hienoa saada tietää uusia asioita.
Jumala on puhunut viime aikoinakin. ―Siitä kuulemme pian lisää.
Ensin haluan, että selvität erään asian minulle ja katsojille.
Kerro lyhyesti, missä nyt olemme profeetallisella aikajanalla.
Elämme seurakunnan aikaa, joka on Jumalan armon aikakausi.
Se jatkuu ylöstempaukseen asti, joka tulee olemaan sen huipentuma.
Tutkimusteni perusteella oletan sen tapahtuvan ennen ahdistuksen aikaa.
Ahdistuksen aika on jakeen Dan. 9:27 mukaan määrätty kestämään -
seitsemän vuotta jaettuna kahteen 42 kuukauden ajanjaksoon.
Se alkaa, kun Herra palaa voittoisten pyhien luo, jotka odottavat häntä.
Siitä alkaa maan päällä kaikkiaan seitsemän vuotta kestävä ahdinko.
Silloin pyhät ovat taivaassa nauttimassa palkinnoistaan, -
joihin kuuluu Karitsan hääateria.
Maan päällä tapahtuu tuomio, pedon merkki ja antikristus tulevat.
Suuri osa maapallon väestöstä kuolee luonnonkatastrofien seurauksena.
Ahdingon ajan jälkeen Herra palaa jakeiden Ilm. 19:11―16 mukaan -
maan päälle valkoisella hevosella ja perustaa valtakuntansa -
Jerusalemiin tuhanneksi vuodeksi. Jumalan pyhät hallitsevat sitä.
Sitten saatana päästetään vapaaksi vähäksi aikaa. Tätä moni ihmettelee.
Miksei Jumala pidä häntä sidottuna? Tuhatvuotisen valtakunnan aikana -
maan päällä elää ihmisiä, joita saatana ei ole ikinä koetellut.
He ovat siis selvinneet ahdingosta. Jumala haluaa koetella heitä -
nähdäkseen, ovatko he uskollisia Hänelle vai seuraavatko he saatanaa.
Sen jälkeen astumme taivaan suuren valkoisen tuomioistuimen eteen.
Saatana heitetään ikuisiksi ajoiksi tuliseen järveen, ja uskovat iloitsevat.
Uudet taivaat ja uudet maat laskeutuvat alas tuomion jälkeen.
Kaikki langenneet enkelit, saatana, pyhät ja ei-uskovat ovat yhdessä -
taivaassa tuolla tuomiolla. Uskovat on jo tuomittu Kristuksen edessä.
Ilmestyskirjan luku 11 kertoo siitä. Maailmaa ei ole vielä tuomittu.
Jumala ei tuomitse ketään ikuisiksi ajoiksi tuliseen järveen -
eikä eroon Hänestä ilman, että tämä tietäisi, mistä se johtuu.
Opetat, että voimme saada selville taivaan -
menneet, nykyiset ja tulevat salaisuudet. Kerro siitä lisää.
Henki auttoi minua ymmärtämään jotain, mistä en ollut kuullutkaan.
Uskon, että Hesekielin luvun 28, -
Ilmestyskirjan ja Jesajan luvun 14 perusteella voidaan todistaa, -
ennen lankeamistaan Lucifer eli saatana auttoi Jumalaa -
uuden Jerusalemin rakentamisessa. Hän siis lankesi ennen kuin -
uusi Jerusalem valmistui. Palaan siihen myöhemmin.
Se tapahtui entisinä aikoina. Ihminen luotiin 6 000 vuotta sitten.
Mutta mitä tapahtui sitä ennen? Milloin Lucifer ja enkelit luotiin?
Ennen lankeamistaan Lucifer oli taivaassa kerubina, mutta milloin?
Milloin hän ja muut enkelit kapinoivat? Se tapahtui entisinä aikoina.
Raamatun mukaan helvetti on valmistettu paholaista -
ja hänen enkeleitään varten, mutta milloin se tapahtui?
Tieteen mukaan maapallo oli kerran sulaa tulta, ja vesi jäähdytti sen.
Siitä tuo prosessi alkoi. Jakeessa 1. Moos. 1:1 Jumala loi maan.
Alkukielessä käytetään perfektiä, joka kuvaa loppuun saattamista.
Jae 2 "Ja maa oli autio ja tyhjä".
Luciferin lankeaminen tapahtui näiden kahden jakeen välissä.
Niiden välissä kului aikaa, mistä emme ole tietoisia. ―Juuri niin.
Emme tiedä, miten pitkä aika tuossa kului. Se selittää senkin, -
että Raamatun mukaan maapallo on 6 000-vuotias, tieteen mukaan -
taas neljä miljardia vuotta vanha.
Kaikelle on siis selitys, jos vain ymmärrämme asiat oikein.
Mennään perusasioihin. Missä taivas sijaitsee?
Jakeessa Jes. 14:13 saatana sanoo: "Minä nousen taivaaseen, -
korkeammalle Jumalan tähtiä minä istuimeni korotan -
ja istun ilmestysvuorelle, pohjimmaiseen Pohjolaan."
Pohjoisella taivaankannella melkein suoraan pohjoisessa on Pohjantähti.
Laivat suunnistivat ennen vanhaan sen avulla. Job 26:7 -
"Pohjoisen hän kaarruttaa autiuden ylle, ripustaa maan tyhjyyden päälle."
Tässä on kaksi tieteellistä faktaa. Maa todella roikkuu tyhjyydessä, -
mutta miksi pohjoinen on autiuden päällä? Kaverini NASA:lla sanovat, -
että pohjoisella taivaanpuoliskolla on tyhjä kohta, kuin aukko.
Siellä on pelkkää pimeyttä. Raamattu osoittaa saman asian.
Kun katsoo pohjoiseen, katsoo ylös. Taivas sijaitsee siis pohjoisessa.
Saatana sanoi jakeissa Jes. 14:13―14 nousevansa pilvien yläpuolelle, -
tähtien ylle ja Pohjolaan. Tässä on mainittu kolme taivasta.
Montako taivasta siis on?
Raamattu puhuu kolmesta ja kertoo myös, mitä ne ovat: -
Pilvet, tähdet ja se, missä tähdet loppuvat. Siellä on kolmas taivas, -
ja siellä Jumala asuu. ―Ja missä paholainen demoneineen asuu?
Aadam sai hallita taivaan lintuja. Ne lentävät pilvien lähellä.
Ihminen hallitsee siis ensimmäistä taivasta. Meillä on lentokoneita -
ja satelliitteja, eikä paholainen pudota niitä taivaalta.
Saatana sen sijaan hallitsee toisessa taivaassa.
Siellä ovat pimeyden hallitukset, vallat ja maailmanvaltiaat.
Jumala hallitsee kolmannessa taivaassa. On mielenkiintoista, -
että hengellinen sota on käynnissä meidän ja Jumalan välillä.
Kun Jeesus tulee takaisin, Hän ei ilmesty tähtiin, -
jonne meidän pitäisi nousta. Hän tulee saatanan alueelle -
ja tempaa meidät ylös niin nopeasti, ettei vihollinen ehdi edes huomata.
Haluan, että puhut asioista, joita ei ole koskaan paljastettu.
Kukaan raamatuntutkija ei ole kuullut näistä ilmestyksistä.
Jumala on puhunut sinulle -
taivaassa olevista kivistä ja vuoresta sekä Luciferista. Jatkamme kohta.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Kerro taivaan ja maan luomisen aikaisimmista vaiheista, Perry.
Haluan ensin lukea erään jakeen, koska se on opetukseni perusta.
Jakeessa Hes. 28:13 Jumala sanoo jollekulle: "Eedenissä, Jumalan -
puutarhassa, sinä olit. Peitteenäsi olivat kaikkinaiset kalliit kivet; -
karneolia, topaasia ja jaspista, krysoliittia, onyksia ja berylliä, -
safiiria, rubiinia ja smaragdia sekä kultaa olivat upotus- ja syvennystyöt -
sinussa, valmistetut sinä päivänä, jona sinut luotiin. Sinä olit kerubi, -
laajalti suojaavainen, ja minä asetin sinut pyhälle vuorelle; -
sinä olit jumal'olento ja käyskentelit säihkyväin kivien keskellä."
Seuraavissa jakeissa sanotaan, että hän oli nuhteeton, kunnes lankesi.
'Jumalan vuori' ei ole Jerusalem, vaan paikka, jossa Jumala asuu.
Tässä puhutaan myös Eedenistä, mutta se ei ole Eedenin puutarha.
Samoin kuin oli olemassa maallinen paratiisi, on myös taivaan Eeden.
Seuraavaa asiaa ihmettelin vuosia, mutta nyt siinä alkaa olla järkeä.
Englanninkielisessä käännöksessä puhutaan voidellusta kerubista.
Vain yhdestä enkelistä sanotaan niin.
Englanniksi sanotaan myös: "Käyskentelit tulen kivien keskellä."
Tunnen teksasilaisen pastorin, joka työstää jalokiviä.
Hän sanoo, että kaikki jalokivet muodostuvat tulessa.
Tulen vuori, tulen kivet.
Sitten luin yhtä monista juutalaisista raamatunkäännöksistä.
Siinä sanotaan: "Sinä käyskentelit tulen jalokivissä."
Mietin, että hetkinen.
Suurin osa tutkijoista on sitä mieltä, että tässä kuvataan saatanaa.
Hän oli ylistyksenjohtaja, mutta miksi nuo yhdeksän kiveä?
Nämä yhdeksän jalokiveä, jotka tässä on lueteltu, -
ovat myös ylipapin rintakilvessä olevien kahdentoista kiven joukossa.
Ne ovat myös uudessa Jerusalemissa olevien kahdentoista kiven joukossa.
Tämä sai minut miettimään asiaa.
Ylipapin rintakilvessä on siis 12 kiveä, samoin uudessa Jerusalemissa.
Miksi saatanalla oli vain yhdeksän?
Sitä minäkin ihmettelin. Kivet olivat hänen peitteenään.
Kuvittelin ensin, että hänellä oli rintakilpi, jossa oli yhdeksän kiveä -
samaan tapaan kuin ylipapilla, mutta ne olivat hänen peitteenään.
Selvitin, mitä peitettä vastaava heprean sana tarkoitti.
Se tarkoitti, että hänellä oli jalokiviä kaikkialla ihollaan, -
mutta miksi niitä oli van yhdeksän? Koska tämä enkeli, saatana, -
käyskenteli tulen jalokivien keskellä ja valmisti niitä uutta Jerusalemia varten.
Aina, kun yksi kerros kaupungista valmistui, -
Jumala antoi hänen tulla peitetyksi tuon kerroksen jalokivellä.
Mitkä kivet puuttuivat? Uuden Jerusalemin kolme viimeistä kerrosta.
Yleisö alkaa päästä jyvälle. Hänet heitettiin ulos taivaasta -
uuden Jerusalemin 9. ja 10. kerroksen valmistumisen välissä.
Miksi? Koska hänen kauneutensa ylpisti hänet.
Tämä ohjelma on vähän erilainen, koska katsojat saivat etukäteen -
esittää kysymyksiä Facebookissa. Sieltä tuli hienoja kysymyksiä.
Mikä on ensimmäinen kysymys? ―Mitä muistamme taivaassa?
Jes. 65:17 "Entisiä ei enää muisteta, eivätkä ne enää ajatukseen astu."
Tämä aiheuttaa ongelmia. Emmekö enää muista rakkaitamme taivaassa?
Tunnistamme heidät, sillä Paavali sanoo, että tunnemme täydellisesti -
ja meidät tunnetaan täydellisesti. Se, miksi entisiä ei muisteta, -
johtuu siitä, että emme voisi muuten iloita taivaasta, -
jos rakkaamme eivät pääsisi sinne. En tiedä, miten Jumala sen tekee, -
mutta jos Hän voi antaa synnit anteeksi ja poistaa ne niin, -
ettei niitä enää muisteta, Hän voi tehdä saman menneisyydellemme.
Taivaassa silmiimme ei enää tule kyyneleitä, -
joten jossain vaiheessa emme enää muista elämän pahoja asioita -
tai ihmisiä, jotka joutuivat helvettiin.
Sinulla oli toinenkin kysymys. ―Sanoit, että saatana lankesi -
uuden Jerusalemin valmistuksen aikana. Miksi se aiheuttaa vihaa -
Israelia kohtaan tänä päivänä?
Vastaan vertauksen avulla.
Jos olisin suuren yhtiön toimitusjohtaja ja saisin potkut virheeni takia, -
saattaisin saada aikaan kapinan yhtiössä ja vihata sitä lopun elämäni.
Saatanan viha Jerusalemia kohtaan muistuttaa aina hänen virheestään.
Seuraavaksi haluan kuulla, mitä uudessa Jerusalemissa tapahtuu.
Mikä on tehtävämme siellä? Mitä teemme taivaassa?
Teemmekö työtä, käymmekö koulua? Mitä teemme? Pysykää kanavalla.
Yliluonnollista! jatkuu pian.
Monet ohjelman katsojat ovat kokeneet ihmeitä ja parantumisia.
Pelkäsin yliluonnollista, -
mutta ohjelmanne ja mentorointi- materiaalinne muuttivat asian.
En pelkää enää ja uskon saaneeni ilmestyksen Jumalalta.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Monet ohjelman katsojat ovat kokeneet ihmeitä ja parantumisia.
Sydämeni oli murtunut, olin työtön ja elin päivärahalla, -
mutta katsottuani ohjelmaasi en voi kuin iloita.
Jumala poistaa talouteni kirouksen.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollista! jatkuu.
Millainen tuhatvuotinen valtakunta on?
Onko meillä siellä jokin päivätyö tai tehtävä?
Ilmestyskirjan luvun 19 mukaan palaamme taivaasta ja hallitsemme -
Kristuksen kanssa tuhat vuotta. Tästä on paljon vääriä käsityksiä.
Moni ajattelee, että me vain pidämme hauskaa ja rentoudumme.
Jeesus sanoi, että jos olemme vähässä uskollisia, -
meistä tulee paljon haltijoita.
Meistä tulee Kuninkaan pappeja ja hallitsijoita.
Jumala on puhunut sinulle ennen jokaisia presidentinvaaleja.
1990-luvulta asti. Nautin kovasti heprean numerologian tutkimisesta.
Tällä kertaa tein jotain erilaista, mitä en ole ennen tehnyt.
Pohdin 43:tta, 44:ttä ja 45:ttä presidenttiä ja totesin, -
että 44. presidentti jakaa kansan. En tiedä, kuka hän on.
44 on kaksinkertainen jakautuminen. Maa jakautuu keskeltä kahtia.
Olin helpottunut, kun Bush voitti, -
sillä olin sanonut hänen voittonsa olevan Jumalan tahto.
Muuten minua olisi sanottu vääräksi profeetaksi, sillä sanoin sen tv:ssä.
Käyn tämän läpi nopeasti, sillä tämä on oma käsitykseni.
Aloin tutkia numeroa 45. Oletteko valmiit? Tämä on hullua.
45 on hepreaksi 'ma'.
Ei maa, vaan ma. Tiedättekö, mitä se tarkoittaa?
Se tarkoittaa: 'Mitä?'
Kun presidentti on valittu, ihmiset sanovat: "Mitä?"
"Mitä? Miten ihmeessä näin tapahtui? Mitä oikein on tekeillä?"
Muistakaa tämä. Sanon tämän, mutta en mainitse mitään nimiä.
Voitelu tekee minut rohkeaksi, mutta olen oppinut varovaiseksi.
Näin neljä vuotta sitten miehen, -
ja Jumala sanoi nostavansa tuon miehen esiin johtajaksi.
En mainitse nimiä, sillä ihmiset lainaavat sanomisiani kaikkialla -
ja haukkuvat toimistoni työntekijät, jos eivät pidä tuosta ihmisestä.
On mahdollista, että hänestä tulee varapresidenttiehdokas, -
ja jos niin käy, hän voittaa. Minulla ei ole siitä epäilystäkään.
Hän on todella vahva kristitty. En sano hänestä muuta.
Uskon, että hänet on tarkoitus valita, mutta en kerro, kuka hän on.
Voin kertoa sen sinulle yksityisesti. ―Kerroit jo.
Kerroinko? Voi veljet. Olen oppinut pitämään suuni kiinni.
Jeesus meni pois, jotta voisimme päästä Jumalan valtakuntaan.
On olemassa Karitsan Elämän kirja. Mikä se on?
Se on rekisteri, jonka kautta pääsee -
iankaikkisuuteen ja uuteen Jerusalemiin. Siihen päästäkseen -
pitää syntyä uudesti ja ottaa vastaan Jeesuksen sovituksen liitto.
Jos sanot vilpittömästi rukouksen, johon kohta johdan sinut, -
ja tarkoitat sitä parhaan kykysi mukaan, sinun ei tarvitse katua.
Haluan nähdä, että nimesi on varmasti Karitsan Elämän kirjassa.
Toista siis perässäni, vaikka olisit ollut uskova 50 vuotta.
Vahvistetaan identiteettiäsi.
Rakas Jumala, olen syntinen.
Olen tehnyt syntiä Sinua ja vain Sinua vastaan.
Olen todella pahoillani.
Uskon, että Jeesus tuli maan päälle.
Hän eli synnittömänä ja kuoli.
Hänet haudattiin, ja Hän nousi kuolleista.
Koska Hän teki sen, -
Hän maksoi jokaisen pahan tekoni hinnan.
Hänen kallisarvoinen verensä pesi syntini pois.
Isä, olen tehnyt parannuksen. Kiitos, että olet hyvä Jumala.
Olen puhdas Jeesuksen veren tähden.
Nyt kun olen puhdas, -
julistan rohkeasti, että Jeesus on Herrani.
Herra Jeesus, tule sisälleni.
Rakastan Sinua, Herra, -
ja kiitän Sinua siitä, että nimeni on Karitsan Elämän kirjassa.
Aamen. Kiitos, Jeesus!
Elämä on aina liikkeessä.
Ihmiskunta rakentaa, kasvaa, -
liikkuu ja kehittyy.
Kaoottisten rutiinien keskellä on helppo unohtaa, -
että elämän sekasotkun keskellä yksi asia ei muutu.
Kun kohtaamme vaikeuksia, -
voimme turvata muuttumattoman Jumalan lupauksiin.
ELÄMÄ MUUTTUU. JUMALAN SANA PYSYY SAMANA.
PARANTAVAT KIRJOITUKSET
LISÄTIETOJA RUUDULLA NÄKYVÄSTÄ OSOITTEESTA
Ensi viikolla ohjelmassa: -
Vieraani solmi vilpittömän ystävyys- suhteen Pyhän Hengen kanssa -
13-vuotiaana. Nyt hän on 27-vuotias.
Hän sanoo, että tärkeintä, mitä voit tällä hetkellä tehdä, -
on solmia ystävyyssuhde elävän Jumalan Hengen kanssa.
Hän haluaa auttaa sinua siinä. Minä haluan sitä, entä te?
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki